Klasių diagrama

Klasių diagrama – vienas iš UML diagramų tipų. Tai statinės struktūros diagrama, vaizduojanti klasių rinkinį ir sąsajas, kartu su ryšiais, esančiais tarp klasių ir sąsajų.

Elementai

Klasė 
Klasę vaizduoja turimos sistemos objektas. Klasė aprašo turimo objekto funkcionalumą. Be funkcijų klasės taip pat turi objektų savybes saugančius atributus.

Sąsaja 
Sąsaja (angl. interface) yra klasės variantas. Sąsaja skirtingai nei klasė suteikia tik sistemos veiklos funkcionalumo apibrėžimą, ji neturi atributų.

Paketas 
Paketas (angl. package) leidžia į grupes surinkti klases ir/arba sąsajas, kurios yra iš panašios arba susijusios. Šių projektavimo elementų sugrupavimas pakete pagerina klasių diagramų, o ypač sudėtingų klasių diagramų, skaitomumą.

Ryšiai 
Ryšiai tarp klasių UML diagramose žymimi linijomis su sutartiniais ženklais jų galuose bei užrašais. Šie ženklai apibūdina santykį tarp klasių.

Generalizacija 
 Paveldėjimas (sąryšis tarp specializuoto ir bendro tipo)
 Realizacija (sąryšis tarp klasės ir interfeiso/sąsajos, kurią jis realizuoja)

Paveldėjimas 
Paveldėjimas/apibendrinimas (angl. Inheritance/Generalization) yra pagrindinė sąryšio rūšis, naudojama pakartotinai klasių diagramoje panaudojamiems elementams apibrėžti. Žemesnės (vaiko) klasės „paveldi“ bendrą funkcionalumą, nurodytą aukštesnėje (tėvo) klasėje.

Realizacija 
Realizavimas (angl. Realization) nurodo ryšį tarp klasių, kuomet vienas objektas (interfeisas (sąsaja) arba abstrakti klasė) apibrėžia funkcionalumų rinkinį kaip vienetą, o kitas objektas (klasė) „realizuoja“ arba įgyvendina šiuos abstrakčius funkcionalumus paskelbtus tėvo klasėje.
 Realizacija nuo paveldėjimo skiriasi tuo, kad aprašyti abstraktūs metodai ne paveldimi, o turi būti realizuoti;
 Klasė realizuoja operacijas aprašytus interfeise (sąsajoje);
 Taikoma ir abstrakčioms klasėms.

Asociacija 
Asociacija (angl. Association) žymimas ryšys tarp dviejų klasių tarpusavyje sujungtų bet kokiu ryšiu. Pavyzdžiui asociacija „žmogus prenumeruoja žurnalą“ gali būti pavaizduota kaip studento ir universiteto klasės sujungtos asociacijos ryšiu.

Asociacijų tipai 
 Kompozicija
 Agregacija
 Priklausomybė

Kartotinumas 
Kartotinumas (angl. multiplicity) parodo skaitinį ryšį tarp klasių objektų. Skaitinis ryšis įrašomas greta klasės, tam gali būti naudojami skaitmenys bei žvaigždutės.

Kryptingoji asociacija 
Kryptingoji asociacija (angl. Directed Association) rodo, kuri klasių kreipimosi kryptį.

Kompozicija 
Kompozicija (angl. Composition)  yra agregavimo sąryšio atmaina, kuri žymi, kad klases jungia tvirtas gyvavimo ciklas.

Kompozicija yra stipri asociaciacijos forma (pilnaviduris rombas)
 Komponentai turi tik vieną savininką;
 Komponentai negali egzistuoti be savininko, "is entirely made of";
 Komponentai "gyvena" ir "miršta" kartu su šeimininku.

Agregacija 
Kaip ryšio tipas, agregavimas turi tas pačias savybes kaip ir asociacija. Tačiau agregavimas negali sieti daugiau kaip dvi klases. Reikia pažymėti, kad realizuojant agregavimo ir asociacijų ryšius skirtumo beveik nėra.

Agregacija (tuščiaviduris rombas)
 Gali suformuoti "is part of" asociaciją, bet nebūtinai yra esminiai jai;
 Gali egzistuoti nepriklausomai nuo visumos.

Taigi:

Kompozicija parodo, kad klasės dalyvaujančios kompozicijoje, negali viena be kitos funkcionuoti (universitetas - skyrius).

Agregacija parodo, kad tam tikrais laiko momentais (bet ne visada) vienos klasės objektas(-ai) tampa kitos klasės objekto(-ų) dalimi (skyrius - profesorius).

Vaizdavimas 
Rodyklės tipas nurodo kokio tipo yra tėvinė klasė.
 Interfeisas (sąsaja) : punktyrinė linija + tuščiaviduris trikampis
 Abstrakti klasė : ištisinė linija + tuščiaviduris trikampis
 Klasė : ištisinė linija + užpildytas trikampis

Braižymo įrankiai 
 http://www.yworks.com/products/yed/
 http://umbrello.kde.org/
 http://www.umlet.com/

Šaltiniai 

UML